Gandia rep més de 130.000 euros en matèria de Turisme i Smart Cities
01 agost 2022

## Gandia rep més de 130.000 euros en matèria de Turisme i Smart Cities01 agost 2022Última actualització: 02 agost 2022

![](../gestion/img/10c3956b4addfd6a58fd788b817161c6b23c435f6d0d6d7cde123a60f012e787.JPG)  
  

L'ajuntament de Gandia ha rebut dues subvencions per un valor total de 138.390 € per a l'execució d'un projecte d'innovació al municipi per ser una localitat turística. Així ho ha explicat aquest matí en roda de premsa el regidor de Turisme i Smart City, Vicent Mascarell.  
  
En primer lloc, el consistori és beneficiari de la subvenció "**Smart Cities 2022**" de la Diputació de València amb 25.000 €. Aquest import anirà destinat a l'execució d'un projecte pilot de ciutat intel·ligent centrat en la millora de la gestió turística i de la mobilitat del Grau i platja de Gandia.  
  
El projecte es proposa la implantació d'un sistema de detecció d'aforaments de vehicles d'entrada i eixida de la ciutat "_amb l'objectiu de conéixer en temps real l'afluència de vehicles, la procedència, el temps de residència, els costums, l'estat de les vies d'accés..._" ha declarat Mascarell. Aquest es portarà a terme a les pròximes setmanes, i redoblarà l'atenció durant la propera Setmana Santa i estiu.

  
Per altra banda, la Diputació de València ha atorgat a l'Ajuntament de Gandia 113.390 €. Aquest Fons és un instrument que ha dut endavant la Generalitat Valenciana per a ajudar econòmicament als municipis turístics.  
"_És la major ajuda que ha rebut un ajuntament de la província de València dins d'aquesta iniciativa_", ha detallat l'edil. A més, se sumen als 116.000 € que es donen dona per part de la Generalitat Valenciana. "_Aquests diners estaran destinats a millorar la nostra política turística i a ajudar-nos a fer una promoció més que significativa a tot Espanya_".

[Twittear](https://twitter.com/share)